> “સિનેમાનો વિરોધ કરવો એ વિજ્ઞાને આપેલી અણમોલ ભેટનો અનાદર કરવા બરાબર છે. કરોડો સ્ત્રી-પુરુષોનું એ આત્મિક અન્ન છે. એમાં ઝેર ભળ્યું છે, તો ઝેરને જલદી કાઢી નાખો, એણે ઉવેખો નહીં.” – લાગે છે ને કે આજની સેટેલાઇટ ક્રાંતિને અનુલક્ષીને હમણાંજ કોઈ પરિસંવાદમાં બોલાયેલા સાચા ફિલ્મરસિકના શબ્દો! પણ આ ઉક્તિઓ તો છેક ૧૯૩૪-૩૫માં કે જ્યારે ફિલ્મમાધ્યમ પણ વૈશ્વિક સ્તરે પોતાના શૈશવ કાળમાં હતું, ત્યાર અંગ્રેજી ફિલ્મોના આધારે રચેલા બે વાર્તાસંગ્રહો “પ્રતિમાઓ” અને “પલકારા”ની રાષ્ટ્રીય શાયર ઝવેરચંદ મેઘાણીએ લખેલી પ્રસતાવાનામાંથી લેવામાં આવી છે.